Publication: Magyar Közlöny
Issue: MK-2005-26 (Year: 2005, Number: 26)
Era: 2004-2010
Section: a 2/2005. (III. 1.) OM rendelethez
Paragraph Index: 406

b) Az aliglátó gyermekek (vízus: a fényérzéstõl 10%-os látásteljesítményig) adottságaik szerint vagy a tapintóhalló vagy a látó-halló (tapintó) életmódra készíthetõk fel. A gyakorlatilag vaknak tekinthetõ aliglátók (pl. fényérzékelõk, színeket felismerõk) nevelési programja a tapintó-halló életmódra felkészítést célozza [2.2. a) pont], de nem hanyagolható el látásteljesítményük megõrzése, intenzív fejlesztése sem. Az aliglátó gyermekek közül a látásukat praktikusan is használók számára olyan fejlesztõ programot kell biztosítani, mely a látó-halló (tapintó) életmódra felkészítést tûzi ki célul. A fejlesztés fõ területei ez esetben megegyeznek a gyengénlátó gyermekek nevelésének elveivel [2.2. c) pont].

Source: https://magyarkozlony.hu/hivatalos-lapok/6702cd59a0223d5a20bab96392859feb32958641/dokumentumok/12d79524655fe860f9d0ae7a1240eefac4ca9e04/letoltes